stafrænar áherslur
 hafa leitt af sér lækkun á kostnaði vegna innanhúss prentunar úr 58,5 milljónum króna árið 2014 í tæpar 18,5 milljónir árið 2018. markmiðið er að íslandsbanki verði pappírslaus banki og beiti sér jafnframt fyrir því að þjónustuaðilar og birgjar sendi reikninga sína rafrænt en ekki með bréfpósti. íslandsbanki gefur að stórum hluta út stafrænt markaðsefni sem sent er til viðskiptavina í tölvupósti í stað markpósta sem áður fóru í bréfpósti. bréfum frá bankanum til viðskiptavina hefur fækkað umtalsvert eða um 50% á milli áranna 2010- 2018.
íslandsbanki ákvað á árinu að semja við votlendissjóðinn um stöðvun á 200 tonnum gróðurhúsalofttegunda í takt við 15. markmið heimsmarkmiða sameinuðu þjóðanna. markmið þess er að vernda og endurheimta vistkerfi á landi og stuðla að sjálfbærri nýtingu þeirra, vinna að sjálfbærri stjórn skóga, berjast gegn eyðimerkurmyndun, stöðva jarðvegseyðingu, endurheimta landgæði og sporna við hnignun líffræðilegrar fjölbreytni. verkefnið felur í sér að fyrirtæki sem vilja styðja við bakið á votlendissjóðnum geta annars vegar, í samstarfi við sjóðinn, tekið í fóstur ákveðin skilgreind framræst eða röskuð landsvæði, eins og t.d. mýri eða votlendi í tilteknum dal, og endurheimt þau á sínum hraða. hins vegar geta þau greitt fjárframlag til votlendissjóðsins.